**Møtedato: 21.06.23**

**Møtenr.: 7**

**Styret**

**for**

**Stavangerregionen Havn IKS**

**Protokoll**

|  |  |  |  |
| --- | --- | --- | --- |
| Til stede: | Arnt-Heikki Steinbakk  Bjørg Sandal |  | Renate Gimre  Jess Milter |
|  | Sissel Knutsen Hegdal  Truls Dragset Dydland |  | Bjørn Kahrs  Jarle Bø, Rep (vara for L.H.) |
| Forfall: | Leif Høybakk, Rep | | |
|  |  |  |  |

Fra administrasjonen møtte konstituert havnedirektør Odd Bjørn Bekkeheien, økonomisjef Anders Bruvik, konsernkoordinator Katrine Johannessen og arealutvikler Hilde Frøyland (t.o.m. sak 29/23).

Styremøtet ble avholdt i Strandkaien 46. Møtet startet kl 16.00 og ble ledet av Arnt-Heikki Steinbakk.

Sak 32.1/23 ble behandlet først, uten administrasjonen og vara for Rep til stede, deretter ble sakene behandlet i saksrekkefølge. Representanten Jarle Bø gikk under behandling av sak 29/23. Følgende saker ble behandlet:

**Sak 23/23 Protokoll fra styremøte 19.04.23**

Protokoll forhåndsgodkjent og signert.

**Sak 24/23 Havnedirektørens orientering juni 2023**

Havnedirektøren orienterte om Viltnemda i Sola kommune sin ureglementære inngang til ISPS-sikret område på Offshore Terminal Risavika, for å avlive et skadet rådyr. SRH håndterte saken etter prosedyre.

Vedtak: Saken tas til orientering.

**Sak 25/22 Resultatrapport 1. kvartal 2023 – Stavangerregionen Havn IKS og konsernselskaper**

Økonomisjef Anders Bruvik presenterte saken.

Vedtak: Resultatrapporten tas til orientering.

**Sak 26/23 Åpenhetsloven - aktsomhetsvurdering**

Økonomisjef Anders Bruvik presenterte saken.

Vedtak: Styret vedtar publiseringen av selskapets aktsomhetsvurdering og selskapets etiske retningslinjer for leverandører.

**Sak 27/23 Tilrettelegging for tilbud av hydrogen**

Vedtak: Styret tar saken til orientering.

**Sak 28/23 Ytre Strandkaien - Utvikling**

Arealutvikler Hilde Frøyland presenterte saken.

Vedtak:

28.1 Styret tar saken til orientering.

28.2 Styret er positiv til at det iverksettes innledende arbeid med kartlegging av grunnforholdene med formål å oppføre bygg på bakområdet til Ytre Strandkaien.

**Sak 29/23 Handlingsplan cruiseanløp Stavanger sentrum 2022-2030**

Nestleder R. Gimre fremmet et alternativt vedtaksforslag til del av 29.1 nr. 2: (a) «[…] antall passasjerer per dag med øvre grense på 9 000 pax» og (b) uttak av «og maksimalt 7 cruiseanløp per uke».

Votering: 3 stemmer for alternativt vedtaksforslag til del av 29.1 nr. 2 (a) og (b) fra R.Gimre, J.Milter og B.Kahrs, og falt mot stemmene til B. Sandal, A-H. Steinbakk, S.K. Hegdal og T.D. Dydland.

Flertallsvedtak:

29.1 Styret godkjenner Handlingsplan cruiseanløp Stavanger sentrum 2022-2030 med følgende mål:

1. Tilstrebe helårs cruiseanløp.
2. Begrense cruiseturisme til et maksimalt antall passasjerer per dag med øvre grense på 8 000 pax, maksimalt 2 cruiseanløp per dag og maksimalt 7 cruiseanløp per uke. Dette gjelder for eksisterende kaier og er gjeldende fra 2024. Allerede bestilte cruiseanløp som overskrider 7 anløp per uke i 2024 og 2025 er forpliktelser som må gjennomføres.
3. Det skal prioriteres cruiseanløp etter prinsippet om at ytre kailinjer skal benyttes først, forutsatt at sikkerhet er ivaretatt.
4. Indre Skagenkaien kan benyttes til anløp av mindre cruiseskip med lengde på inntil om lag 230 meter, med virkning fra 2024.
5. Indre Strandkaien skal ikke ha cruiseanløp.
6. Cruisedestinasjon Stavanger skal være ledende nasjonalt innen minimering av miljømessig belastning ved å implementere miljøvennlig teknologi og stille krav til skip som anløper havnen. Samtlige cruiseanløp til Stavanger sentrum skal senest i 2027 tilkobles landstrøm ved kailigge.

29.2 Saken fremlegges Representantskapet for endelig vedtak av Handlingsplan cruiseanløp Stavanger 2022-2030.

**Sak 30/23** **Fiskepiren – Utopia. Unntatt offentlighet. Egen protokoll**

**Sak 31/23** **Plasthaller på Risagrunnen. Unntatt offentlighet. Egen protokoll**

**Sak 32/23** **Eventuelt**

Ingen saker fremmet.

Møtet ble hevet kl 18.40

Arnt-Heikki Steinbakk Renate Gimre

Bjørg Sandal Jess Milter

Sissel Knutsen Hegdal Bjørn Kahrs

Truls Dragset Dydland